
VYHLÁŠKA 
Ministerstva zdravotníctva Slovenskej republiky

z …… 2007,  

ktorou sa ustanovujú podrobnosti o prípustných hodnotách hluku, infrazvuku a vibrácií a  požiadavkách na objektivizáciu hluku, infrazvuku a vibrácií v životnom prostredí



Ministerstvo zdravotníctva Slovenskej republiky podľa § 62 písm. l) zákona č..../2007 Z. z. o ochrane, podpore a rozvoji verejného zdravia a o zmene a doplnení niketorých zákonov ustanovuje:

Predmet úpravy

§ 1

          (1) Táto vyhláška ustanovuje podrobnosti o prípustných hodnotách hluku, infrazvuku a vibrácií a požiadavky na objektivizáciu hluku, infrazvuku a vibrácií

(2) Táto vyhláška sa vzťahuje na hluk, infrazvuk a vibrácie, ktoré sa vyskytujú trvale, alebo prerušovane vo vonkajšom prostredí alebo vnútornom prostredí budov v súvislosti s aktivitami ľudí, alebo činnosťou zariadení.    

(3) Táto vyhláška sa nevzťahuje na hluk, infrazvuk a vibrácie
 a)  na  pracoviskách, 
 b)  v dopravných prostriedkoch na miestach cestujúcich, 
 c)  na plochách dopravného vybavenia územia.

§ 2

(1) Pojmy, definície a značky veličín hluku, infrazvuku a  vibrácií  sú uvedené v prílohe č.1. 

(2) Ochrana zdravia pred hlukom, infrazvukom a vibráciami je zabezpečená, ak   posudzované hodnoty hluku, infrazvuku a vibrácií nie sú vyššie ako prípustné hodnoty.


§ 3
Prípustné hodnoty hluku a infrazvuku
a miesta, na ktoré sa vzťahujú

(1) Na ochranu zdravia pred hlukom sa stanovujú prípustné hodnoty hluku vo vonkajšom prostredí a prípustné hodnoty hluku a infrazvuku vo vnútornom  prostredí budov pre deň, večer a noc, ktoré sú uvedené v prílohe č. 2. Na účely tejto vyhlášky deň trvá od 06.00 do 18.00 hod., večer trvá od 18.00 do 22.00 hod. a noc trvá od 22.00 do 06.00 hod.  


(2) Vonkajším prostredím  sa rozumie   
a) priestor mimo budov, v ktorom sa zdržiavajú ľudia z oddychových, rekreačných, liečebných alebo iných ako pracovných dôvodov,
b) priestor pred obvodovými stenami bytových budov, škôl, zariadení ústavnej zdravotnej starostlivosti a iných budov vyžadujúcich tiché prostredie.
	
(3) Vnútorným prostredím budov pri posudzovaní prípustných hodnôt hluku a infrazvuku sa rozumie chránený vnútorný priestor budov, v ktorom sa zdržiavajú ľudia trvale alebo opakovane dlhodobo, najmä obytné miestnosti v budovách na bývanie, v domovoch dôchodcov, ubytovniach, izby  pacientov v zariadeniach ústavnej zdravotnej starostlivosti,  miestnosti s aktivitami vyžadujúcimi tiché  prostredie alebo dorozumievanie  rečou, napr. učebne, študovne, čakárne.

       (4) V ochrannom hlukovom pásme vyhlásenom podľa osobitného predpisu[footnoteRef:2]) platia vo vonkajšom prostredí podmienky a prípustné hodnoty hluku uvedené v záväznom stanovisku, vydanom príslušným regionálnym úradom verejného zdravotníctva.  [2: ) § 32  zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.  ] 


§ 4
Prípustné hodnoty vibrácií
 a miesta, na ktoré sa vzťahujú

	(1) Na ochranu zdravia pred vibráciami vo vnútornom prostredí budov sú v  prílohe č. 2  uvedené prípustné hodnoty vibrácií pre deň, večer a noc. 
 
(2) Vnútorným prostredím budov pri posudzovaní prípustných hodnôt vibrácií sa rozumie chránený vnútorný priestor  budov, v ktorom sa zdržiavajú ľudia trvale alebo opakovane dlhodobo a v ktorom vibrácie pôsobia  na  človeka rušivo, najmä obytné miestnosti a ubytovne, izby  pacientov v zariadeniach ústavnej zdravotnej starostlivosti, učebne, domovy dôchodcov. 

 § 5 
Ochrana pred hlukom

(1)  V rámci územného plánovania  sa navrhuje rozvoj lokalít a rozmiestnenie stavieb tak, aby sa hlukom čo najmenej narušovali doteraz zachované tiché oblasti a aby  bezprostredné okolie budov vyžadujúcich tiché prostredie bolo chránené pred hlukom. 
	      
          (2) Pri navrhovaní stavieb, príprave stavieb, realizácii stavieb a rekonštrukcii stavieb sa ochrana pred hlukom zabezpečuje dostupnými technickými a inými opatreniami. Stavebné prvky, konštrukcie a  zariadenia sa volia v súlade s platnými technickými normami tak, aby hluk z vnútorných a vonkajších zdrojov neprekračoval prípustné hodnoty v chránených miestnostiach.[footnoteRef:3])   [3: ) § 20 vyhlášky Ministerstva životného prostredia  Slovenskej republiky č. 532/2002 Z.z.,   ktorou sa ustanovujú podrobnosti o všeobecných technických požiadavkách na výstavbu a o všeobecných technických  požiadavkách na stavby užívané osobami s obmezenou  schopnosťou  pohybu a orientácie,
    § 43 písm.d, ods. 6, § 47, § 66  zákona č. 50/1976 Zb.
] 

(3) Pri zabezpečovaní ochrany vnútorného  prostredia budov pred hlukom z  vonkajšieho prostredia sa uprednostňujú opatrenia z hľadiska územného plánovania a urbanizmu a opatrenia pri zdrojoch hluku pred opatreniami na ochranu jednotlivých budov. Pritom sa zohľadňujú predpokladané zmeny v budúcnosti. Opatrenia na obvodových plášťoch budov na ochranu vnútorného  prostredia  pred hlukom z vonkajšieho prostredia  sa uplatňujú vtedy, ak boli vyčerpané dostupné možnosti urbanistického riešenia alebo možnosti obmedzenia emisie hluku v mieste jeho vzniku.[footnoteRef:4]) [4: )  §17 ods. 2 a ods. 3 zákona č. 126/2006 Z.z. o verejnom zdravotníctve a o zmene a doplnení niektorých zákonov.] 


 (4) Pri uvedení stavby do užívania[footnoteRef:5]) sa meraním preukazuje, že nie sú porušené ustanovenia tohto nariadenia vlády. Od tejto požiadavky možno ustúpiť, ak v stavbe alebo v jej okolí nie sú zdroje hluku, ktoré môžu negatívne ovplyvniť  vonkajšie  alebo vnútorné prostredie.  [5: ) § 76 až § 85 zákona č. 50/1976 Zb.] 


		(5) Údaje o hluku sú súčasťou dokumentácie stavieb  podľa osobitných predpisov.[footnoteRef:6]) [6: )  § 8 až § 13 zákona č. 50/1976 Zb.,  Vyhláška Ministerstva životného prostredia Slovenskej republiky č. 453/2000 Z.z ktorou sa vykonávajú niektoré ustanovenia  stavebného zákona,  Zákon č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov. ] 


§ 6
Ochrana pred vibráciami
	
	(1) Pri navrhovaní, príprave, realizácii a rekonštrukcii stavieb sa ochrana pre vibráciami  zabezpečuje dostupnými technickými a inými opatreniami obmedzujúcimi šírenie vibrácií  stavebnými konštrukciami alebo podložím  do chránených vnútorných priestorov budov.2)
	
         (2) Pri uvedení stavby do užívania sa v prípade výskytu možných zdrojov vibrácií    meraním preukazuje, že  nie sú porušené ustanovenia tejto vyhlášky.

§ 7
Požiadavky na meranie a hodnotenie hluku, infrazvuku a vibrácií

(1) Na meranie hluku, infrazvuku a vibrácií je potrebné použiť postupy, ktoré umožnia s dostatočnou presnosťou stanoviť určujúce veličiny uvedené v prílohe č. 2. Pri meraní a hodnotení sa postupuje podľa príslušných slovenských technických noriem.  
 
(2) Na meranie hluku, infrazvuku a vibrácií sa používajú určené meradlá, ak to ustanovuje osobitný predpis.[footnoteRef:7]) Výber meracích prístrojov a metódy merania sa musia určiť s ohľadom na podmienky merania, vlastnosti  meraného hluku, infrazvuku  a vibrácií,  expozíciu a faktory prostredia. [7: ) Zákon č. 142/2000 Z.z. o metrológii a o zmene a doplnení niektorých zákonov,  Vyhláška Úradu pre normalizáciu, metrológiu a skúšobníctvo Slovenskej republiky č. 210/2000 Z.z. o meradlách  a metrologickej kontrole v znení neskorších predpisov.] 


(3)  Meranie a hodnotenie hluku a infrazvuku sa vykonáva v miestach, na ktoré sa vzťahujú prípustné hodnoty podľa § 3 takto
a)  meranie hluku vo vonkajšom prostredí  mimo budov sa vykonáva vo výške 1,5  0,2 m nad terénom,
b) meranie hluku vo vonkajšom prostredí  pred obvodovou stenou budov sa vykonáva vo vzdialenosti 1,5 m  0,5 m, vo výške 1,5 m  0,2 m nad podlahou príslušného podlažia, 
c) meranie leteckého hluku vo vonkajšom prostredí sa vykonáva vo výške 4m  0,2 m  nad horizontálnou plochou, v mieste, kde je vplyv odrazu zvuku od okolitých objektov zanedbateľný,  napr.  nad strechou najvyššej budovy, 
d) meranie hluku a infrazvuku vo vnútornom prostredí  sa  vykonáva vo výške 1,5  0,2 m nad podlahou a minimálne 0,5 m od stien miestnosti.  Pri meraní v bytoch, lôžkových oddeleniach nemocníc, škôlkach a v iných miestnostiach určených na spanie sa  meria i v blízkosti miesta hlavy pri spaní a v miestach maxím zvukového poľa, ak sa takéto miesta  nachádzajú  v  priestore zdržovania sa  ľudí. 
 
(4) Meranie a hodnotenie vibrácií sa vykonáva na miestach zdržiavania sa ľudí,  na ktoré sa vzťahujú prípustné hodnoty vibrácií podľa prílohy č.2. 

 (5) Nameraná hodnota sa zväčší o hodnotu rozšírenej neistoty merania stanovenej v súlade s metrologickou praxou a v prípade potreby aj o ďalšie korekcie v súlade s prílohou č.1 a prílohou č.2. Takto získaná posudzovaná hodnota sa porovnáva s prípustnou hodnotou. 

§ 8 
Akčné hodnoty  hlukových indikátorov  

Na posudzovanie a kontrolu hluku vo vonkajšom prostredí podľa osobitných  predpisov[footnoteRef:8]) sa ustanovujú akčné hodnoty hlukových indikátorov  uvedené v prílohe č. 3.  [8: )  Zákon č. 2/2005 Z.z.  o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272 /1994 Z.z. o ochrane zdravia ľudí v znení neskorších predpisov,  Nariadenie vlády Slovenskej republiky č. 43/2005, ktorým sa ustanovujú podrobnosti o strategických hlukových mapách a akčných plánoch ochrany pred hlukom.] 


Prechodné  a záverečné ustanovenia 
§ 9

(1) Stavby vyprojektované pred nadobudnutím účinnosti tejto vyhlášky sa posudzujú podľa vtedy platných predpisov, ak tieto stavby budú uvedené do užívania podľa osobitných predpisov 4) najneskôr do 1. júna 2008.
 
       (2) Zdroje hluku používané v súlade s platnými predpismi pred nadobudnutím účinnosti tejto vyhlášky musia vyhovovať požiadavkám tejto vyhlášky najneskôr do 1. januára 2010.   
	
§ 10
	Touto vyhláškou sa preberá právny akt Európskych spoločenstiev uvedený v prílohe č.4.

§ 11
Účinnosť

	Táto vyhláška nadobúda účinnosť ... 2007







Príloha č. 1  
k vyhláške č. .../2007 Z. z.



Definície pojmov
1.  Zvuk je akustické vlnenie schopné vyvolať u  človeka  vnem.
2.  Hluk je každý rušivý, obťažujúci, nepríjemný, nežiadúci, neprimeraný alebo škodlivý zvuk.

Poznámka 1: vo vonkajšom prostredí sa rozlišuje hluk najmä z nasledovných zdrojov: 
 a)   hluk z dopravy na pozemných komunikáciách a vodných plochách  vrátane  
       miestnej hromadnej dopravy,
       b)   hluk z koľajovej dopravy na  železničných dráhach, 
	 c)   hluk z leteckej dopravy a hluk v okolí letísk,
d)   hluk z iných zdrojov, t.j. hluk stacionárnych zdrojov, hluk  z priemyselnej,  stavebnej 
      a výrobnej  činnosti a hluk z mimopracovných aktivít človeka.

Poznámka 2:  vo vnútornom prostredí budov sa rozlišuje hluk najmä z nasledovných zdrojov:
a) hluk z vnútorných zdrojov v budove, t.j. hluk z technických zariadení budov a  iných  inštalácií v budove,  hluk z  aktivít človeka v budove,
           b) hluk prenikajúci z vonkajšieho prostredia, tj. hluk z dopravy a z iných zdrojov.

3. Frekvenčné pásmo je oblasť frekvencií ohraničená dolnou hraničnou frekvenciou a hornou hraničnou frekvenciou (STN EN 61260: Elektroakustika. Oktávové a zlomkovo-oktávové filtre,  STN EN ISO 266: Akustika. Normalizované frekvencie).
Rozloženie  zvuku do frekvenčných pásiem tvorí  frekvenčné spektrum zvuku. 

Poznámka:  Frekvenčné pásmo charakterizuje  menovitá stredná frekvencia fs  
4. Počuteľný zvuk je zvuk vo frekvenčnom rozsahu tretinooktávových pásiem s menovitými strednými  frekvenciami od 20 Hz  do  20 kHz. 
5. Infrazvuk je zvuk vo frekvenčnom rozsahu tretinooktávových pásiem s menovitými strednými   frekvenciami  do  16 Hz. 
6. Vibrácie (mechanické kmitanie)  je pohyb mechanickej sústavy alebo jej časti, pri ktorom veličina opisujúca jej polohu, zrýchlenie, rýchlosť alebo stav, je striedavo väčšia a menšia ako rovnovážna alebo vzťažná hodnota tejto veličiny.
7. Otras  je náhla jednorazová alebo opakovaná zmena zrýchlenia vibrácií ako určujúcej veličiny  opisujúcej  vibrácie.
8. Vibrácie pôsobiace na celé telo  sú vibrácie, ktoré  sa v budovách prenášajú  na stojacu, sediacu  alebo ležiacu osobu cez   kontaktný povrch a predstavujú  riziko pre zdravie človeka alebo pôsobia rušivo.   
9. Priebežná efektívna hodnota  fyzikálnej veličiny je hodnota tejto veličiny určená  podľa vzťahu 



kde   u(t)    je časová funkcia  fyzikálnej veličiny,

                je exponenciálna  časová váhová funkcia,
       	          je časová konštanta, 
       	  t         je priebežný čas,      
     	  t0       je čas pozorovania, resp. odčítania hodnoty

Značka: uτ
Poznámka: Uplatnenie exponenciálnej funkcie priemerovania je násobenie druhej mocniny časovej funkcie fyzikálnej veličiny exponenciálnou funkciou s definovanou časovou konštantou . Pri meraní zvuku má časová váhová funkcia F (Fast) konštantu 0,125 s. Časová váhová funkcia S (Slow) má časovú konštantu 1,0 s. Použitie časových váhových funkcií sa vyjadruje v značke indexom alebo použitou časovou konštantou, napríklad 10 s.
Uvedenie veličiny bez indexu znamená  použitie časovej váhovej funkcie F pri meraní   
zvuku a  časovej váhovej funkcie S pri meraní vibrácií.
10. Okamžitý akustický tlak  je rozdiel medzi celkovým tlakom a statickým tlakom  v danom  časovom okamihu  ti a v danom bode  prostredia. 
  	Značka: p(ti)
       Jednotka: Pa (pascal)  
Poznámka: Závislosť okamžitého tlaku od času udáva časová funkcia  akustického tlaku p(t).

11. Akustický tlak je priebežná efektívna hodnota tlaku určená z časovej funkcie  akustického tlaku p(t) v súlade s  definícou  podľa bodu 9.

Značka:  p, ps 
Jednotka: Pa 

12. Hladina akustického tlaku; priebežná hladina akustického tlaku je veličina určená vzťahom


kde  p  je akustický tlak v Pa 
p0  je referenčný akustický tlak, p0 = 2.10-5 Pa

Značka: L, LS
Jednotka: dB (decibel) 
       Poznámka: Index v značke  sa používa v súlade s  poznámkou v bode 9.

13. Hladina akustického tlaku vo frekvenčnom pásme je  priebežná  hladina akustického tlaku určená podľa bodu 12, pričom sa použije akustický tlak z príslušného frekvenčného pásma.


Značka:    Lo,fs      pre hladiny v oktávových  frekvenčných pásmach s menovitou  
           		      strednou  frekvenciou  pásma fs  (napr. Lo, 250  pre  fs = 250 Hz) 
Lt,fs     pre hladiny v  tretinooktávových frekvenčných pásmach s   
  menovitou  strednou frekvenciou pásma fs  (napr. Lt, 250   pre  fs = 250 Hz)
Jednotka: dB

14. Hladina A zvuku; hladina zvuku s frekvenčným vážením A  je priebežná  hladina akustického tlaku  podľa bodu 12, ktorý je korigovaný frekvenčnou váhovou funkciou A (STN IEC 61672-1: 2005 Elektroakustika.  Zvukomery. Časť 1: Technické požiadavky).
Pri  použití frekvenčnej váhovej funkcie C (STN IEC 61672-1: 2005) sa  písmeno A mení  na   
písmeno C. 

Značka: LA, LC   (pri časovom  vážení S bude  LAS, LCS,)
Jednotka: dB 

Poznámka : Akustický tlak  korigovaný frekvenčnou váhovou funkciou  A(C) sa skrátene nazýva A (C) - vážený akustický tlak alebo hladina A(C)  akustického tlaku.
Značka: pA, pC,

15. Hladina G infrazvuku; hladina infrazvuku s frekvenčným vážením G  je priebežná hladina akustického tlaku podľa bodu 12, ktorý je korigovaný frekvenčnou váhovou funkciou G (STN ISO 7196: 2001 Akustika. Frekvenčná váhová funkcia na meranie  infrazvuku).

Značka: LG
Základná jednotka: dB

16. Ekvivalentná hladina A zvuku,  je  veličina definovaná vzťahom



 kde pA(t)  je časová funkcia okamžitého akustického tlaku váženého frekvenčnou  
                  váhovou    funkciou  A 
        T       je integračný interval, T = t2 – t1  v s,   
        p0      je referenčný akustický tlak, p0 = 2.10-5 Pa.    
  
       Podobne je definovaná ekvivalentná hladina C zvuku a ekvivalentná hladina G infrazvuku.

       Značka: LAeq, LCeq,  LGeq
       Základná jednotka: dB 

       Poznámka: Index v značke sa môže doplniť časovým údajom T, napr. LAeq,30min , LAeq,12h LAeq,d     
     

17. Ekvivalentná hladina akustického tlaku vo frekvenčnom pásme  je veličina určená vzťahom


Lfeq = 10.log 
kde pf(t) je časová funkcia okamžitého akustického tlaku vo zvolenom frekvenčnom pásme. 
Značka:     Lfeq   
Jednotka:   dB
       Poznámka: Index v značke sa používa v súlade s  bodom  bodom 13, napr. Lt,250eq   


  18.  Hladina A  zvukovej expozície  je  veličina  definovaná vzťahom  


kde   E – je zvuková expozícia  v  Pa2.s  definovaná  ako   

			
E 0 – je referenčná hodnota zvukovej  expozície  E 0 = 4 .10-10 Pa2.s,   daná   kvadrátom referenčného akustického tlaku p0 = 2.10-5 Pa  násobeného referenčným časovým intervalom  T0 = 1s,  
                           T  –  je integračný interval v s daný spravidla časom výskytu zvukovej 
                                   udalosti

Podobne je definovaná hladina C zvukovej expozície.
         Značka:    LAE , LCE 
               Jednotka:  dB

    Poznámka:  index v značke sa môže doplniť časovým údajom T, napr.:  LCE,10s 

19. Maximálna hladina A zvuku  je najvyššia hodnota hladiny A zvuku v sledovanom  časovom intervale pri  použití časovej váhovej funkcie F; použitie inej časovej váhovej funkcie sa uvedie  v značke, napr. LASmax

       Značka: LAmax
Jednotka: dB
20. Ustálený hluk je  súvislý zvuk, ktorého hladina akustického tlaku sa v mieste a v čase pozorovania významne  nemení.
21. Premenný hluk je súvislý zvuk, ktorého hladina akustického tlaku sa v mieste a v čase pozorovania významne mení, ale nie je  impulzový, napr. hluk z parkovísk, letných  terás alebo športovísk,   hluk pri nakladaní a odvoze komunálneho odpadu  alebo  pri zásobovaní tovarom, zvonenie zvonov, štekot psov a pod. 
22. Prerušovaný hluk je  zvuk, ktorý sa v mieste  pozorovania vyskytuje  v  pravidelných alebo nepravidelných časových intervaloch, pričom trvanie každého intervalu je spravidla dlhšie  ako 5 s, napr. prejazdy  motorových vozidiel, prejazd vlaku, prelet lietadla, prerušovaná činnosť  kompresora a pod.
23. Zvlášť rušivý hluk je zvuk, ktorý individuálne silne obťažuje  človeka, napr. výrazné  rytmické alebo tónové zložky vo zvuku,  hlasitá reč, hudba, intenzívne a náhodne sa opakujúce   zvukové impulzy, prerušovaný  alebo premenný hluk s veľkým rozdielom hladín. 

24. Tónový hluk  je zvuk, ktorému možno subjektívne prisúdiť výšku. Zvuk sa považuje za tónový, ak je tónová zložka počuteľná a pôsobí rušivo.
Prítomnosť tónovej zložky vo frekvenčnom spektre zvuku sa preukazuje tretinooktávovou frekvenčnou analýzou tak, že hladina akustického tlaku v niektorom pásme  prevyšuje hladiny v susediacich pásmach o viac ako  5,0 dB. Za hladinu v jednom pásme je možné považovať aj dve susediace pásma s rozdielom ich hladín max. 1,0 dB.
Poznámka: v niektorých prípadoch je potrebné použiť analýzu pomocou užších frekvenčných pásiem.
25. Zvukový impulz  je jednorazový akustický dej charakterizovaný náhlym nárastom akustického tlaku  a krátkym trvaním.
26. Impulzový hluk  je rušivý alebo nepríjemný zvuk,  ktorý vzniká v dôsledku jedného alebo viacerých zvukových impulzov. Impulzový hluk v závislosti od druhu zdroja (bežný impulzový, vysokoimpulzový a vysokoenergetický impulzový zdroj) sa primerane posudzuje podľa technickej normy STN ISO 1996-1: 2006 Akustika. Opis, meranie a posudzovanie hluku vo vonkajšom prostredí. Časť 1: Základné veličiny a postupy posudzovania. 

27. Špecifický hluk je zložka zvuku, ktorá je človekom  vnímaná ako  rušivý, obťažujúci alebo nepríjemný hluk a ktorá spravidla súvisí s konkrétnym zdrojom zvuku. 

Poznámka: na účely vyhlášky je to najmä hluk z tónových, impulzových a zvlášť rušivých zdrojov hluku.   
28. Okamžité zrýchlenie vibrácií  je hodnota časovej funkcie  zrýchlenia vibrácií v danom  časovom okamihu  ti a na danom mieste.
Značka : a(ti)
Jednotka : m.s-2
Poznámka: Závislosť okamžitého zrýchlenie vibrácií  od času udáva časová funkcia  okamžité zrýchlenie vibrácií a(t).

29. Zrýchlenie vibrácií  je priebežná efektívna hodnota zrýchlenia vibrácií určená z časovej funkcie okamžitého zrýchlenia vibrácií podľa definície v bode 9.
Značka : a, a
Jednotka: m.s-2
30. Vážené zrýchlenie vibrácií je zrýchlenie vibrácií korigované frekvenčnou váhovou   funkciou podľa druhu prenosu a smeru pôsobenia vibrácií  (STN ISO 2631-1:1999 Mechanické kmitanie a otrasy. Hodnotenie expozície človeka kmitaniu na  celé telo. Časť1: Všeobecné požiadavky, STN ISO 2631-2:2004 Mechanické kmitanie a otrasy. Hodnotenie expozície človeka kmitaniu na celé telo. Časť 2: Kmitanie v budovách (od 1Hz do 80 Hz)).
 
 Značka:  aw   
 Jednotka: m.s-2

31. Ekvivalentné zrýchlenie vibrácií  je  efektívna hodnota zrýchlenia  definovaná vzťahom

aeq = 
kde 	a(t) je časová funkcia okamžitého zrýchlenia vibrácií,   
T je integračný interval  priemerovania zrýchlenia vibrácií  T = t2 – t1.
Značka: aeq
Jednotka: m.s-2
       
32. Ekvivalentné vážené zrýchlenie vibrácií  je ekvivalentné  zrýchlenie vibrácií získané použitím frekvenčnej váhovej funkcie podľa bodu 28  na časovú funkciu okamžitého zrýchlenia vibrácií. 
       Značka : aweq 
Jednotka: m.s-2
       Poznámka: Index v značke sa môže doplniť časovým údajom T, napr.  aweq,1h 

33. Maximálne vážené zrýchlenie vibrácií  je najvyššia hodnota váženého zrýchlenia vibrácií v sledovanom  časovom intervale a v danom mieste  pri  časovej váhovej funkcii S.

Značka: awmax
Jednotka: ms-2

34. Určujúca veličina  je fyzikálna veličina, ktorá kvantitatívne a kvalitatívne charakterizuje hluk, infrazvuk alebo vibrácie a používa sa na hodnotenie nepriaznivých účinkov hluku, infrazvuku alebo vibrácií z hľadiska ochrany verejného  zdravia.
35. Referenčný časový interval je časový interval, na ktorý sa vzťahuje  posudzovaná alebo prípustná  hodnota. 
Referenčný časový interval pre deň  je  od 6.00 do 18.00 hod. (12 hod.), pre večer od 18.00  do 22.00 hod.  (4 hod.) a pre noc od 22.00 do 06.00 hod. (8 hod.). 
V odôvodnených prípadoch  sa použije aj iná dĺžka referenčného časového intervalu, napr.  ak je pre ňu definovaná  prípustná hodnota.

36. Posudzovaná hodnota je hodnota, ktorá  sa porovnáva  s prípustnou  hodnotou.
Je to nameraná hodnota alebo z nameranej hodnoty  odvodená hodnota určujúcej veličiny zväčšená o  hodnotu  neistoty merania, upravená  korekciami a stanovená vzhľadom na referenčný časový interval. 
V prípade predikcie hluku je to predpokladaná hodnota určujúcej veličiny vrátane príslušnej neistoty.

Poznámka 1: V značke veličiny  sa uvádza index R, napr. LR,Aeq,d,  LR,Aeq,v,  LRE,n,  LR,Amax,  aR,weq 
Poznámka 2: STN ISO 1996-1: 2006 pre posudzovanie hluku používa termín hodnotiaca (posudzovaná) hladina.  
37. Prípustné hodnoty určujúcich veličín sú dohodnuté limity, ktorých neprekračovanie  sa  považuje  za  dostatočné  zabezpečenie   ochrany  verejného  zdravia.
Poznámka:  V značke veličiny  sa uvádza index p, napr.: LAeq,d,p , Leq,v,p , LAmax,p , aweq,p   LAeq,d,p

38. Neistota merania je interval hodnôt okolo nameranej hodnoty, ktoré možno odôvodnene priradiť výsledku merania. (TPM 0051- 93 Stanovenie neistôt pri meraniach - 1.diel,  Určovanie neistôt merania zvuku č. NRÚ 3116/2005, metodika MZ SR)
 
Poznámka: Pri meraniach podľa nariadenia vlády sa používa  tzv. rozšírená neistota merania s koeficientom rozšírenia kU = 2.
39. Hluk pozadia,  šum pozadia  je hluk alebo iné vplyvy registrované meracími prístrojmi aj  vtedy, ak zvuk, infrazvuk alebo  vibrácie, ktoré sa majú na základe merania posudzovať, nepôsobia.  
Poznámka 1: ak je meraný rozdiel hladiny posudzovaného zvuku a hladiny hluku pozadia menší ako 3,0 dB, nemožno jednoznačne určiť zvuk alebo infrazvuk, ktorý sa má na základe merania posudzovať.
Poznámka 2: Ak je zrýchlenie vibrácií dané šumom pozadia váčšie  ako 50% meranej hodnoty  posudzovaného zrýchlenia, nemožno jednoznačne určiť vibrácie, ktoré sa majú na základe merania posudzovať.
40. Korekcia na hluk pozadia  je  záporná hodnota,  ktorá sa pripočíta k nameranej hladine posudzovaného zvuku, ak  rozdiel ∆L meranej  hladiny  a hladiny hluku pozadia je v intervale od 3,0 dB do 18,0 dB. Určuje sa podľa nasledovného vzťahu:
K = –10.log(1 – 10 (– 0,1.∆L) )                                          

Značka:    K  
Jednotka: dB
40. Chránený priestor je vnútorné alebo vonkajší prostredie, v ktorom sa zdržujú ľudia trvale alebo opakovane a pre ktorý sú stanovené prípustné hodnoty hluku, infrazvuku  a vibrácií, napr. chránená miestnosť.
41. Hlukový indikátor vo vonkajšom prostredí  je  celoročná  priemerná hladina A zvuku  vo vonkajšom prostredí  určená počas všetkých dní kalendárneho roka charakteristická pre celkové obťažovanie hlukom a slúži na účely strategického posudzovania hluku podľa osobitných predpisov.7) 8) 
Značka: Ldvn, L noc 
42. Akčná hodnota je taká hodnota hlukového indikátora vo vonkajšom prostredí,7) ktorej prekročenie je dôvodom na návrh  opatrení na zníženie  hluku  alebo vibrácií.

43. Objektivizácia  je stanovenie posudzovanej hodnoty určujúcej veličiny.

44. Hodnotenie je porovnanie posudzovanej hodnoty určujúcej veličiny s prípustnou hodnotou. 











   Príloha č. 2  
   k vyháške č. .../2007 Z. z.

 			
Prípustné hodnoty hluku vo vonkajšom prostredí 
 a hluku, infrazvuku a vibrácií vo vnútornom prostredí  

1. Prípustné hodnoty určujúcich veličín hluku vo vonkajšom prostredí

1.1	Určujúcimi veličinami hluku pri hodnotení vo vonkajšom prostredí sú ekvivalentná hladina A zvuku LAeq a pre hluk z leteckej dopravy aj maximálna hladina A zvuku LASmax .
       Pre hluk z vysokoenergetických impulzových zdrojov je určujúcou veličinou tiež hladina C zvukovej expozície. 

1.2	Posudzovaná hodnota vo vonkajšom prostredí  je  ekvivalentná hladina zvuku pre deň, večer  a noc.   
       Pre hluk z leteckej dopravy je posudzovanou hodnotou aj maximálna hladina A zvuku 	  pre deň, večer  a noc.   
         Posudzovaná hodnota pre  impulzový hluk, tónový hluk, zvlášť  rušivý hluk alebo vysokoimpulzový hluk  sa stanovuje pripočítaním korekcie  K podľa  tabuľky č. 2 k ekvivalentnej  hladine A zvuku.   
       Korekcie sa uplatňujú pre časový interval trvania  špecifického  hluku. V danom časovom  intervale  sa uplatňuje  iba  korekcia s najvyššou hodnotou. 

1.3  Prípustné hodnoty určujúcich veličín hluku vo vonkajšom  prostredí sú uvedené v tabuľke č.1 pre príslušné kategórie územia, referenčné časové intervaly a  zdroje  hluku.  
              
1.4	Prípustné hodnoty uvedené v tabuľke č. 1 sa nevzťahujú na hluk zariadení, ktoré sú v prevádzke iba  výnimočne, napr. výstražná zvuková  signalizácia. Maximálna hladina A zvuku týchto zariadení nesmie prekročiť v miestach a v čase možného pobytu ľudí hodnotu  118 dB. 
      
  1.5 Ak sú pri hodnotení hluku z leteckej  dopravy dostupné potrebné údaje [footnoteRef:9]) ,  [9: )   § 35 ods. 1) písm. e) zákona č.126/2006 Z.z. o verejnom zdravotníctve a o zmene a doplnení niektorých zákonov.] 

       a) posudzovaná  hodnota LR,Aeq sa určuje pre  kategóriu územia III ako priemerná ekvivalentnú hladina A zvuku  pre sedem po sebe nasledujúcich 24 hodinových dní za predpokladu, že ani v jednom takomto dni  nebudú prekročené prípustné hodnoty LAeq,p  uvedené  v tabuľke č. 1 o viac ako  o 5 dB. 
       b) posudzovaná  hodnota LR,ASmax  sa  určuje ako druhá najvyššia hodnota pre noc a tretia najvyššia hodnota pre deň a večer v rovnakom časovom intervale ako  hodnota LR,Aeq. 
     
1.6 Ak je preukázané, že jestvujúci hluk z pozemnej a koľajovej dopravy, prekračujúci prípustné hodnoty podľa tabuľky č.1 pre kategóriu územia II a III, zapríčinený postupným narastaním dopravy nie je možné obmedziť dostupnými technickými a organizačnými opatreniami bez podstatného narušenia dopravného výkonu, posudzovaná  hodnota pre  kategóriu územia II môže prekročiť  prípustné hodnoty hluku z pozemnej dopravy uvedené v tabuľke č.1 najviac  o  5 dB a pre  kategóriu územia III a IV  najviac  o  10 dB.


   Tabuľka č. 1:   Prípustné hodnoty určujúcich veličín hluku vo vonkajšom prostredí  
	
	
	
	Prípustné hodnoty 
(dB)

	
Kate
gória
	 
Popis  chráneného územia alebo vonkajšieho priestoru 

	Ref. čas. inter.
 

	
Hluk 
 z  dopravy 
	

Hluk 
z iných zdrojov 


L Aeq,p 

	úze mia
	
	
	Pozemná 
a vodná doprava 
     b) c)
   LAeq,p
	Železničnédráhy
c)  

LAeq,p
	
Letecká
doprava 
	

	
	
	
	
	
	LAeq,p

	L ASmax,p
	

	I.
	Územie s osobitnou ochranou pred hlukom, napr. kúpeľné miesta,[footnoteRef:10]) kúpeľné a liečebné areály.  [10: ) § 35 zákona  č. 538/ 2005  Z.z. o prírodných liečivých vodách, prírodných liečebných kúpeľoch, kúpeľných miestacha prírodných minerálnych vodách a o zmene a doplnení niektorých zákonov.] 

	deň  
večer 
noc
	45
45
40
	45
45
40

	50 
 50 
 40 
	70
70
60
	45 
 45
40

	II.





	Priestor  pred oknami  obytných miestností  bytových a rodinných domov, 
priestor  pred oknami chránených miestností školských budov, zdravotníckych zariadení a iných chránených objektov, d)
rekreačné územie.                    
	
deň  
večer 
noc
	
50
50
45
	
50
50
 45
	
 55
 55
  45
	
75
75
65 
	
  50 
  50
   45

	III.
	Územie ako v kategórii  II  v okolí a) diaľnic, ciest  I.a II. triedy, miestnych komunikácií s hromadnou dopravou, železničných dráh a letísk,[footnoteRef:11]) mestské centrá.    [11: )  Zákon č. 135/1961 Z.z.  o pozemných komunikáciách v znení neskorších predpisov, zákon č. 164/96  Z.z. o 
      dráhach v znení  neskorších predpisov,  zákon č. 143/1998 Z.z. letecký zákon v znení neskorších predpisov.] 

	
deň  
večer 
noc
	
60
60
50

	
60
60
 55

	
 60 
 60 
 50 
	
85
85
75
	
 50
 50
  45 

	IV.
	Územie bez obytnej funkcie a bez chránených vonkajších priestorov,  výrobné  zóny, priemyselné parky, areály závodov.
	
deň  
večer 
noc
	
70
70
70
	
70
70
70
	
70
70
70
	
95
95
95
	
70
70
70



Poznámky k tabuľke:
a) Okolie je 
       1. územie do vzdialenosti 100 m od osi vozovky alebo od osi priľahlého jazdného pásu  
           pozemnej komunikácie,
       2. územie do vzdialenosti 100 m od osi priľahlej koľaje železničnej dráhy,
       3. územie  do vzdialenosti  500 m od okraja pohybových plôch letísk, územie  do vzdialenosti                  1000 m od osi  vzletových a pristávacích dráh  a územie do vzdialenosti 1000 m od  kolmého priemetu určených letových trajektórií12) s dĺžkou priemetu 6000 m od okraja vzletových a pristávacích dráh  letísk.

b)  Pozemná doprava je doprava na pozemných komunikáciách električkovej dopravy.12)  

c) Zastávky miestnej hromadnej dopravy, autobusovej, železničnej, vodnej dopravy a stanovištia taxi-
služieb určené pre nastupovanie a vystupovanie osôb sa hodnotia ako súčasť pozemnej a vodnej   dopravy. 
d)  Prípustné hodnoty pred fasádou nebytových objektov sa uplatňujú v čase ich používania, napr. školy počas vyučovania a pod.

1.7 V pracovných dňoch od 7.00 do 21.00 hod. a  v sobotu od 8.00 do  13.00 hod. sa pri hodnotení hluku zo stavebnej činnosti vo vonkajšom prostredí stanovuje posudzovaná hodnota  pripočítaním korekcie K = (-10) dB  k ekvivalentnej  hladine A zvuku. V uvedených  časových intervaloch  sa neuplatňujú korekcie podľa tabuľky  č.2. 

1.8  Ak hladina hluku z iných zdrojov podľa tabuľky  č.1 prekračuje prípustnú hodnotu
a vzniká spolupôsobením viacerých  zdrojov hluku rôznych  prevádzkovateľov,
posudzovaná  hodnota pre jednotlivých prevádzkovateľov  sa určuje   s pripočítaním 
korekcie K = +3dB pri dvoch  prevádzkovateľoch  alebo K = +5dB  pri  troch  a viacerých
prevádzkovateľoch.

1.9  Na základe súhlasného stanoviska orgánu na ochranu zdravia  sa môžu umiestňovať nové budovy na bývanie a budovy vyžadujúce tiché prostredie, okrem škôl, škôlok, nemocničných izieb a pod.,  aj v území,  kde hluk z dopravy prekračuje  hodnoty uvedené v tabuľke č. 1 pre kategóriu územia II, alebo v území,  kde takéto prekročenie  je možné v budúcnosti očakávať, 
a) ak sa vykonajú opatrenia na ochranu ich vnútorného prostredia,[footnoteRef:12])  [12: )  § 13 a §17 ods. 3) zákona č.126/2006 Z.z.] 

   b) posudzovaná hodnota v primeranej časti priľahlého vonkajšieho prostredia budovy na bývanie alebo oddychovej zóny v tesnej blízkosti budovy na bývanie, neprekročí prípustné hodnoty uvedené v tabuľke č. 1 pre kategóriu územia  III o viac ako  5 dB. 

1.10 Ak sa  umiestňujú  administratívne budovy  alebo iné  budovy s pracoviskami    
 vyžadujúcimi tiché prostredie  v kategórii územia IV podľa tabuľky č.1, prípustná  hodnota  
	 pred  oknami  určenými k vetraniu  pracovísk s trvalým pobytom osôb  je LAeq,p = 65 dB.   



Tabuľka  č. 2:  Korekcie K na  stanovenie 
posudzovaných hodnôt  hluku  vo vonkajšom prostredí
	

Špecifický hluk 

	Referenčný časový
interval
 
	K a)
na stanovenie
LR
 (dB)

	Zvlášť rušivý hluk, tónový hluk
bežný impulzový hluk 
	deň,  večer,  noc 
	+5

	Vysokoimpulzový  hluk 
	 deň,  večer,  noc
	+12


	Vysokoenergetický  impulzový hluk 

	 deň,  večer,  noc
	podľa  b)




Poznámky k tabuľke:
a) Korekcie sa uplatňujú pre časový interval trvania  špecifického  hluku 
b) Pri hodnotení  vysokoenergetického  impulzového hluku sa primerane postupuje podľa STN ISO 1996-1: 2006 Akustika. Opis, meranie a posudzovanie hluku vo vonkajšom prostredí. Časť 1: Základné veličiny a postupy posudzovania, vrátane  prílohy B.  
 




2.   Prípustné hodnoty určujúcich veličín hluku a  infrazvuku vo vnútornom prostredí 

2.1	Hluk a infrazvuk  vo vnútornom prostredí sa hodnotí  najmä, ak: 
a)  preniká do chránenej miestnosti  z vnútorných zdrojov alebo, 
       	b) preniká do chránenej miestnosti z vonkajšieho prostredia a pred oknami chránenej miestnosti alebo v prípade leteckého hluku na miestach podľa §7 ods. 3 písm. c) sú  prekračované  hodnoty uvedené v  tabuľke č. 1 pre kategóriu územia II. 

2.2 Určujúcou veličinou vo vnútornom prostredí pri hodnotení  hluku z vnútorných zdrojov je    
       maximálna hladina A zvuku  LAmax  alebo ekvivalentná hladina A zvuku  LAeq .
       Pre hluk prenikajúci z vonkajšieho prostredia je určujúcou veličinou ekvivalentná  hladina A zvuku  LAeq .  
Pri hodnotení infrazvuku je určujúcou veličinou  ekvivalentná hladina G infrazvuku  LGeq.

2.3  Posudzovanou hodnotou  pre  hluk z vnútorných zdrojov je
        a)  maximálna hladina A zvuku pre deň, večer a noc pre kategórie vnútorného priestoru  A, B,
       b) ekvivalentná  hladina A zvuku  pre deň, večer a noc alebo  iný referenčný časový interval pre kategórie vnútorného priestoru  C, D, E  podľa tabuľky č.3.

Posudzovaná hodnota  pre špecifický hluk pri hodnotení hluku z  vnútorných zdrojov sa   
stanovuje  pripočítaním korekcie K = +5dB k maximálnej  hladine A zvuku  alebo k ekvivalentnej hladine A zvuku. 
Pre kategórie vnútorného priestoru  A, B sa  korekcia pre  deň  a večer sa uplatňuje iba vtedy, ak celkové trvanie špecifického hluku prekračuje hodnotu 10 minút za deň alebo 5 minút za večer.

Pre hluk prenikajúci z vonkajšieho prostredia je  posudzovanou hodnotou  ekvivalentná      
hladina A zvuku pre  deň, večer a noc alebo  iný referenčný časový interval.

Posudzovanou hodnotou pri hodnotení  infrazvuku je najnepriaznivejšia jednohodinová  ekvivalentná   hladina G infrazvuku pre deň, večer  a noc.
         
[bookmark: _Ref112829001]2.4 Prípustné hodnoty  hluku vo vnútornom prostredí  sú uvedené v tabuľke č. 3  pre príslušné kategórie vnútorných priestorov, referenčné časové intervaly a  zdroje  hluku.  
      
 2.5 Prípustná  hodnota infrazvuku  je  LGeq,1h,p  = 90 dB  pre najnepriaznivejšiu  hodinu.

2.6 Prípustná hodnota hluku  z hudobnej  produkcie  v spoločenských priestoroch  v miestach zdržiavania  sa  ľudí je  LAeq,4h,p  = 95 dB  pre   pre štvorhodinový referenčný časový interval. 
Pre deti do 15 rokov je prípustná hodnota hluku pre  elektronicky zosilňovanú  hudbu    LAeq,2h.p  = 85 dB pre dvojhodinový referenčný časový interval.
Neprekračovanie  uvedených  hodnôt  nie je zárukou dodržania prípustných hodnôt hluku 
podľa tohto nariadenia vlády v iných chránených priestoroch  ovplyvňovaných touto  
hudobnou produkciou. 

2.7	Prípustné hodnoty uvedené v tabuľke č. 3 sa nevzťahujú na hluk zariadení, ktoré sú v prevádzke iba výnimočne, napr. výstražná zvuková signalizácia. Maximálna hladina A zvuku týchto zariadení nesmie prekročiť v miestach a v čase  možného pobytu ľudí 118 dB.

2.8  V pracovných dňoch od 08.00 hod.  do 19.00 hod.  sa pri hodnotení hluku zo stavebnej 
        činnosti vo vnútri budov posudzovaná hodnota  stanovuje   	pripočítaním korekcie 
         K = (-15) dB k maximálnej  hladine A zvuku. Pri hodnotení  hluku   zo stavebnej činnosti 
         sa  neuplatňuje korekcia podľa bodu  2.3.

Tabuľka č. 3: Prípustné hodnoty určujúcich veličín hluku  vo  vnútornom prostredí 
	
Kategória 

vnútorné
	
Popis  chráneného  vnútorného priestoru alebo  chránenej miestnosti v  budovách 
	
Referenčný
 časový 
interval

	
Prípustné hodnoty  
(dB)                      

	ho

priestoru
	
	 
	hluk z vnútorných zdrojov

LAmax,p   

	hluk  z 
vonkajšieho prostredia

LAeq,p  

	A
	Nemocničné izby, ubytovanie pacientov  v kúpeľoch.   
	deň  
večer 
noc 
	35
30
    25 a) 

	 35 
 30
  25  

	B
	Obytné miestnosti, ubytovne, 
domovy dôchodcov, 
škôlky  a jasle b) 

	 deň  
večer 
noc 
	40
40
   30 a)

	40 c)
40 c)
 30 c)

	
	L Aeq,p   

	C
	Učebne, posluchárne, čitárne, študovne, konferenčné miestnosti,  súdne siene
	 počas používania
	40
	   40

	D
	Miestnosti  pre  pre styk s verejnosťou,  informačné strediská,
	 počas používania
	
45 

	
45


	E
	Priestory vyžadujúce dorozumievanie rečou,  napr.
školské dielne, čakárne, vestibuly,  
	počas používania
	
50
	   
50              




Poznámky k tabuľke:
a)    posudzovaná  hodnota  pre  impulzový  hluk, ktorý vzniká činnosťou osobných výťahov sa stanovuje  pripočítaním korekcie K= (-7) dB k LAmax pre  noc. 
b)	 Prípustné hodnoty pre škôlky a jasle sa uplatňujú v čase ich používania.
c)  Posudzovaná hodnota pre hluk z dopravy  v kategórii územia III podľa tabuľky č. 1 sa stanovuje pripočítaním korekcie K= (-5) dB k LAeq pre deň, večer a  noc.


   3.    Prípustné hodnoty určujúcich veličín vibrácií  vo vnútornom  prostredí 
 3.1 Určujúcou veličinou pri hodnotení  vibrácií   vo vnútornom  prostredí  je ekvivalentná hodnota  frekvenčne váženého  zrýchlenia vibrácií  posudzovaného vo frekvenčnom  rozsahu 1- 80 Hz v súlade s STN ISO 2631-2:2004 Mechanické kmitanie a otrasy. Hodnotenie expozície človeka kmitaniu na celé telo. Časť 2: Kmitanie v budovách (od 1Hz do 80 Hz).
V prípade veľkého súčiniteľa výkmitu otrasov (STN ISO 2041 Mechanické kmitanie a otrasy. Názvoslovie), ktorých energia je obsiahnutá v uvedenom frekvenčnom  rozsahu,  je určujúcou veličinou aj maximálna hodnota váženého zrýchlenia vibrácií (pre T=1s, alebo meraná s časovou váhovou funkciou Slow). 
       
3.2 Určujúce veličiny sa stanovujú v mieste zdržovania sa ľudí a v smere osí  bázicentrickej súradnicovej sústavy v súlade s STN ISO 2631-1:1999 Mechanické kmitanie a otrasy. Hodnotenie expozície človeka kmitaniu na  celé telo. Časť1:Všeobecné požiadavky, pričom hodnotenie vibrácií sa vykonáva pre smer a miesto s najvyššími hodnotami vibrácií zistenými v chránenej miestnosti. Pri porovnateľných  hodnotách v rôznych osiach sa hodnotia vibrácie pre všetky osi zvlášť. 
3.3  Posudzovanou hodnotou   je ekvivalentná   hodnota  frekvenčne váženého  zrýchlenia vibrácií   stanovená  v čase výskytu vibrácií a maximálna hodnota váženého zrýchlenia vibrácií  súlade s bodom 3.1.
3.4  Prípustné  hodnoty vibrácií sú uvedené v tabuľke č.4. 
3.5 Pri meraní a vyhľadávaní zdrojov vibrácií  je potrebné brať do úvahy aj iné sprievodné javy (hluk, vizuálne pozorovania) pričom je potrebné postupovať najmä v súlade s pokynmi uvedenými v STN ISO 2631-2 (príloha B). 

Tabuľka č. 4: Prípustné hodnoty  určujúcich veličín vibrácií   vo vnútornom prostredí 
	

Popis
chráneného
vnútorného priestoru
alebo  miestnosti v budovách
	

Referenčný časový
interval

	Neprerušované alebo prerušované periodické alebo ustálené náhodné vibrácie a)
	Otrasy a  vibrácie s veľkou dynamikou vyskytujúce sa niekoľkokrát
 za deň 


	
	
	aweq 
(m.s-2)
	awmax  
(m.s-2)
 a) b)

	Priestory so zvýšenou ochranou, napr. nemocničné izby, ubytovanie pacientov  v kúpeľoch.
	 Čas
 výskytu  
pre 
deň, večer a noc
	

0,004



	

0,008 

	Obytné miestnosti, ubytovne, 
domovy dôchodcov.

	Čas
výskytu pre
deň 
večer
noc

	

0,008
0,008
0,005 
 

	

0,11 
0,11 
0,05 

	Škôlky a jasle, školy, 
čitárne.
	Čas výskytu
počas
používania miestnosti
	
0,008


	
0,11 


Poznámky k tabuľke:
     a) Zahrnuté sú aj kvazistacionárne vibrácie vyvolané opakovanými otrasmi.
b) Ak je dynamický rozsah maximálnych hodnôt zistených pre jednotlivé udalosti menší ako polovica najväčšej amplitúdy, použije sa ich aritmetický priemer. V ostatných prípadoch sa hodnotia  maximálne hodnoty. 

  								Príloha č.3  
k vyhláške č. .../2007 Z. z.
			
Akčné hodnoty  hlukových indikátorov  vo vonkajšom prostredí   Ldvn  a Lnoc

1. Akčné hodnoty hlukových indikátorov  Ldvn  a Lnoc vo vonkajšom prostredí, ktoré sa stanovujú  na účely osobitného predpisu7) sú uvedené v tabuľke č. 5.
2. Hlukové indikátory Ldvn  a Lnoc sa stanovujú na účely osobitného predpisu.8)



Tabuľka č. 5:    Akčné  hodnoty  hlukových  indikátorov
vo  vonkajšom  prostredí  Ldvn  a Lnoc
	
	Akčné hodnoty hlukových indikátorov (dB)

	
Zdroje hluku
	Vonkajšie prostrediea)
	Vonkajšie prostredie s osobitnou
ochranou pred hlukom b)

	
	Ldvn
	Lnoc
	Ldvn
	Lnoc

	priemysel
	55
	40
	50
	35

	letiská
	60
	50
	60
	50

	pozemné komunikácie
	60
	50
	55
	45

	železničné dráhy
	60
	50
	55
	45


Poznámky k tabuľke:
 a) okrem areálov priemyselných podnikov a plôch dopravného vybavenia územia
       b) tiché oblasti v aglomerácií,  napr.  kúpeľné a liečebné areály




Príloha č.4  
k vyhláške č. .../2007 Z. z.

			
Zoznam preberaných právnych aktov 
Európskych spoločenstiev 

	Smernica Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku (Mimoriadne vydanie Ú. v. EÚ, 15/zv.7.).

